מוזיאון העיצוב- הראשון בתחומו בישראל!
מוזיאון העיצוב חולון אשר נפתח בחודש מרץ 2010, הינו הראשון בתחומו בישראל. המוזיאון, שהוקם ביוזמת עיריית חולון ובמימונה, הינו מוקד פעילות בינלאומי ומוביל לחדשנות מוזיאלית בעולם העיצוב. בין המשימות שלקח המוזיאון על עצמו נמצא גם הרצון ליצור, לקיים ולהוביל זירת עיצוב פעילה לבחינה ולהצגה של חידושים בתחום העיצוב, בישראל ובעולם. המוזיאון פועל ליצירת חווית עיצוב כוללת עבור הקהל הרחב, על מנת לפעול להעלאת המודעות להשפעתו של העיצוב על הסביבה, תוך פיתוח דיאלוג פורה בין מעצבים ואוצרים לבין הקהל. לצד פעילויות העשרה וחינוך למבקרים וללומדים צעירים, מהווה מוזיאון העיצוב חולון מקום של הנאה, התנסות, גילוי ויצירה, ולוקח חלק פעיל בחשיפת העיצוב הישראלי בעולם. בפעילותו של מוזיאון העיצוב חולון משתלבת גם ספריית החומרים, שמרכזת בתחומה מאות מוצרים חדשניים ומשמשת מוקד לעלייה לרגל למעצבים ולאדריכלים.